钦定古今图书集成/明伦汇编/皇极典/第253卷 > 管子 > 牧民
## 钦定古今图书集成/明伦汇编/皇极典/第253卷 > 管子 > 牧民

政之所兴，在顺民心，政之所废，在逆民心。民恶忧劳
我佚乐之，民恶贫贱我富贵之，民恶危坠我存安之，
民恶灭绝我生育之。能佚乐之，则民为之忧劳；能富
贵之，则民为之贫贱；能存安之，则民为之危坠；能生
育之，则民为之灭绝。“故刑罚不足以畏其意，杀戮不
足以服其心。”故刑罚繁而意不恐，则令不行矣；杀戮
众而心不服，则上位危矣。故从其四欲则远者自亲；
行其四恶则近者叛之。故知予之为取者，政之宝也。